கேள்வி: சேற்று உளுவை - நடத்தை பற்றி விளக்கவும்.
பதில்: பொதுவாக சேற்று உளுவைகள் அலைகளுக்கு இடையிலான வளைகளை வாழிடம் (சூழலியல்) கொண்டு வாழ்கின்றன. இந்தப் பண்பானது இந்த மீன்களின் தனிப்பட்ட பண்பாக உள்ளது. இது பெரும்பாலான அலைஏற்ற மீன்களில் காணப்படவில்லை. எல்லா நேரங்களிலும் உணவு உண்ணாத இந்த மீன்கள் சேற்றுப்படுக்கையில் ஓதம் நீர் வடிந்துகொண்டிருக்கும் வேளையில் மட்டும் உண்கின்றன. இவை குறிப்பாக தாவர மிதவை உயிரிகள், பலுசுனைப்புழுக்கள், சிறு பூச்சிகள் போன்றவற்றை உண்கின்றன. இதில் ஆண்மீன்கள் தம் தலையால் ஒரு மீட்டருக்கும் மேலான ஆழம் கொண்ட வளையை 'J' அல்லது 'U' வடிவில் வளையை சேற்றில் உருவாக்குகின்றன. இந்த வளைகள் முட்டைகளின் வளர்ச்சியில் முக்கியப் பங்கு வகிப்பதாக அறியப்படுகிறது. சேற்று உளுவைகள் தண்ணீருக்கு வெளியில் இருக்கும்போது மிகவும் சுறுசுறுப்பாக இருக்கின்றன. ஆண் மீன்கள் தனக்கான வளையை உருவாக்கிய பின்னர் வெளியே வந்து பெண் மீன்களை ஈர்க்க முயற்சிக்கின்றது. பெண் மீன்களை ஈர்க்கும் முயற்சியின்போது வித்தியாசமான அசைவுகள் போன்றவற்றை ஆண்மீகள் வெளிப்படும்முத். பெண் மீன் தனக்கான ஆணை தேர்ந்தெடுத்தப் பிறகு ஆண் மீனைப் பின்தொடர்ந்து சென்று அந்த ஆணின் வளையில் நூற்றுக்கணக்கான முட்டைகளை இட்டு, அவற்றை கருத்தரிக்க வைக்கும். கருத்தரித்த பிறகு, ஆணும் பெண்ணும் இணைந்து வாழும் காலம் மிகக் குறைவு. இறுதியில் பெண் வெளியேறும். அதன்பிறகு வேட்டையாடிகளிடமிருந்து முட்டை நிரப்பப்பட்ட வளையை ஆண் மீன் பாதுகாக்கும். பெற்றோர் மீன்கள் தங்கள் வாழ்குமிழ்குள் நிரப்பிய புறவெளி ஆக்சிசனைக் கவனமாக வளைக்குள் செலுத்ததுகின்றன. அதனால் வளரும் முட்டைக்கு போதிய ஆக்சிசன் கிடைப்பதை உறுதி செய்கின்றன. சேற்று உளுவைகளின் மிகவும் சுவாரஸ்யமான பண்பு, நீரிலும், வெளியேயும் உயிர்வாழும் திறன் ஆகும். தண்ணீரை விட்டுவிட்டு, நிலத்தில் மிகவும் வறண்ட சூழலுக்கு இவை நகரும் போது, இவை பெரிய செவுள் அறைக்குள் சிக்கியுள்ள தண்ணீரைப் பயன்படுத்தி சுவாசிக்கக்கூடியவை. மேலும் இவர்கள் வாய் மற்றும் தொண்டையின் உள்புறத்தில் ஆக்சிசனை உறிஞ்சி வைத்துக்கொண்டு நீண்ட நேரம் தண்ணீருக்கு வெளியே இருக்கின்றன. உண்மையில், இவர்கள் தங்கள் வாழ்நாளில் முக்கால்வாசி காலம் நிலத்தில் செலவிடுகிறன என்று கண்டுபிடிக்கப்பட்டுள்ளது. இவை இந்தியப் பெருங்கடல் - அமைதிப் பெருங்கடல் மற்றும் அத்திலாந்திக்குப் பெருங்கடல் கடற்கரை உள்ளிட்ட வெப்ப வலயம், அயன அயல் மண்டலம் வெப்பமண்டல மற்றும் மிதவெப்பமண்டலம் மண்டலங்களில் காணப்படுகின்றன.